ג'ניפר לי

ג'ניפר מישל לי (באנגלית: Jennifer Michelle Lee; נולדה ב-22 באוקטובר 1971) היא תסריטאית ובמאית אמריקאית. לאחר קריירה קצרה בעולם הוצאות הספרים, לי החלה ללמוד בתחילת העשור הראשון של המאה ה-21 קולנוע באוניברסיטת קולומביה. היא הייתה לתלמידה מצטיינת, וזכתה בפרסים רבים בתחרויות כתיבה יוצרת ותסריטאות. עמיתה לספסל הלימודים, פיל ג'ונסטון, הציע לה להצטרף אליו בכתיבת הסרט "ראלף ההורס", ותוך כדי עבודתה לצידו באולפני ההנפשה של וולט דיסני היא הצטרפה גם להפקת "לשבור את הקרח", שעם צאתו לאקרנים הפך לשובר קופות וקצר שבחים ממבקרי הקולנוע. לאחר פיטוריו של ג'ון לאסיטר בעקבות הודאתו בהטרדה מינית כלפי עובדות, היא מונתה במקומו כמנכ"לית אולפני ההנפשה. ג'ניפר מישל לי נולדה ב-22 באוקטובר 1971 בעיר ברינגטון שבמחוז בריסטול במדינת רוד איילנד. זמן קצר לאחר לידתה התגרשו הוריה, והיא עברה למשמורת אצל אימה בעיר איסט פרובידנס שבמחוז פרובידנס, שם היא גדלה. שם המשפחה של אביה הוא רבצ'י, ועל אף שהיא נקראה בו בתעודת הזהות החלה להשתמש בשם אימה, לי, כבר בגיל ההתבגרות. ב-1995, כשהייתה בת 23, היא שינתה את השם באופן רשמי. למדה ספרות אנגלית באוניברסיטת ניו המפשייר, וסיימה את לימודיה ב-1992 עם תואר ראשון. לאחר מכן עברה לניו יורק במטרה לפצוח בקריירה בעולם הוצאות הספרים, שם עבדה כגרפיקאית בהוצאה לאור וכמעצבת לספרים מוקלטים עבור "Random House". ב-2001, החלה ללמוד קולנוע באוניברסיטת קולומביה, וסיימה את לימודיה ב-2005 עם תואר שני. בזמן לימודיה, זכתה בפרסים רבים בתחרויות כתיבה יוצרת ותסריטאות. במרץ 2011, עמיתה לשעבר של לי לספסל הלימודים באוניברסיטת קולומביה פיל ג'ונסטון, הזמין אותה להצטרף אליו ולסייע לו בכתיבה של "ראלף ההורס", סרט הרפתקאות קומי בהנפשה ממוחשבת שעלילתו מתרחשת בעולם משחקי הווידאו. לי נשכרה על ידי אולפני ההנפשה של וולט דיסני לעבודה זמנית של שמונה שבועות כתסריטאית לצידו של ג'ונסטון, אך בחלוף הזמן הלכה המחויבות שלה לפרויקט וגדלה. בסופו של דבר התבקשה להישאר עד סיום הפקת הסרט, שיצא לאקרנים ב-2012. הסרט זכה להצלחה מסחרית וביקורתית, ולי זכתה בפרס אנני לתסריט הטוב ביותר. לקראת סיום העבודה על "ראלף ההורס", התרשמה החברה מעבודתה של לי והציעה לה להצטרף להפקת "לשבור את הקרח". לי שכתבה כמעט את כל התסריט, ושינתה את טון הסרט מאקשן והרפתקאות לדרמה מוזיקלית משפחתית עם אתנחתאות קומיות. היא עבדה בצמוד למוזיקאים רוברט לופז וקריסטן אנדרסון-לופז שכתבו את השירים לסרט. לאחר שמעורבותה בהפקה הלכה וגדלה, הוצע לה להצטרף אל כריס באק כבמאית בנוסף לעבודתה התסריטאית. הסרט יצא לאקרנים ב-2013 והיה לשובר קופות עם הכנסות גבוהות במיוחד מהקרנותיו המסחריות בבתי קולנוע. נוסף על כך, זכה הסרט לשבחים ממבקרי הקולנוע, וזיכה את לי בפרס באפט"א לסרט האנימציה הטוב ביותר, פרס אוסקר לסרט המונפש הטוב ביותר ופרסי אנני לסרט הטוב ביותר ולבימוי הטוב ביותר. לי המשיכה לעבוד בדיסני, ונשכרה לכתוב עיבוד קולנועי לספר "קמט בזמן" של מדלן ל'אנגל, שיצא לאקרנים ב-2018. כחלק מהתרחבות זיכיון "לשבור את הקרח", כתבה וביימה את הסרט הקצר "קדחת הקרח" ב-2015 ואת ההמשך "לשבור את הקרח 2" שיצא לאקרנים ב-2019. הצלחתה של לי הובילה להתבססות מעמדה באולפני ההנפשה, והיא זכתה לקרדיט על חלקה בפיתוח של "6 גיבורים", "מואנה" ו"זוטרופוליס". ב-2018, עם פיטוריו של המפיק ג'ון לאסיטר מחברת וולט דיסני בעקבות הטרדה מינית מצידו, היו"ר ומנכ"ל בוב אייגר הציע כמועמדים להחלפתו בתפקיד המנכ"ל של אולפני ההנפשה את לי וריץ' מור, כשבתפקיד זכתה בסופו של דבר לי. בספטמבר 2024, לי פרשה מתפקידה כמנהלת הקריאטיבית הראשית של אולפני ההנפשה של וולט דיסני כדי להתמקד בכתיבה ובבימוי של סרטי "לשבור את הקרח 3" ו"לשבור את הקרח 4". לי נישאה לרוברט ג'וזף מון ב-30 במאי 1999. לשניים בת משותפת, אגתה, אותה לי ילדה ב-2003. מאוחר יותר, השניים התגרשו, ואגתה נשארה במשמורת אצל לי. ב-2019, לי החלה לנהל מערכת יחסים זוגית עם השחקן אלפרד מולינה. ב-2021, השניים נישאו. "ראלף ההורס" (2012) - תסריטאית "לשבור את הקרח" (2013) - תסריטאית ובמאית "קדחת הקרח" (2015) - תסריטאית ובמאית "6 גיבורים" (2014), "מואנה" ו"זוטרופוליס" (2016) - פיתוח יצירתי "קמט בזמן" (2018) - תסריטאית "ראלף שובר את האינטרנט" (2018) - אחראית יצירתית "לשבור את הקרח 2" (2019) - תסריטאית ובמאית "המשאלה" (2023) - תסריטאית החל מיוני 2018, לי משמשת כמפיקה בפועל ומקבלת על כך קרדיט בכל ההפקות של אולפני ההנפשה של וולט דיסני, מכורח תפקידה כמנכ"לית של האולפנים. מדיה וקבצים בנושא ג'ניפר לי בוויקישיתוף ג'ניפר לי, ברשת החברתית אקס (טוויטר) ג'ניפר לי, במסד הנתונים הקולנועיים IMDb (באנגלית) ג'ניפר לי, באתר AllMovie (באנגלית) ג'ניפר לי, באתר Box Office Mojo (באנגלית) ג'ניפר לי, במסד הנתונים הקולנועיים KinoPoisk (ברוסית) Amid Amidi, ‏Chronicle Books Is Releasing A Ton Of Cartoon Titles This Fall, ‏Cartoon Brew, ‏26 באפריל 2012 Borys Kit, ‏'Frozen' Director Wants to Break a Sci-Fi Blockbuster Barrier, ‏The Hollywood Reporter, ‏18 בדצמבר 2013 Sean Flynn, ‏Is it her time to shine?‎, ‏The Newport Daily News, ‏17 בפברואר 2014 Jill Stewart, ‏Jennifer Lee: Disney's New Animation Queen, ‏LA Weekly, ‏15 במאי 2013 Valerie A. Perry, ‏Legal Notices (Probate Court of the City of East Providence)‎, ‏Providence Journal, ‏21 בינואר 1995; עמ' B-14. זמין דרך פרוקווסט Jennifer Wolfe, ‏Disney Names Jennifer Lee Director Of 'Frozen'‎, ‏Animation World Network, ‏29 בנובמבר 2012 Jean Mackin, ‏'Frozen' writer, director says UNH helped pave her way‎, ‏WMUR New Hampshire 9, ‏14 בינואר 2014 Jennifer Lee - Speaking Fee, Booking Agent, & Contact Info, ‏CAA Speakers, ‏5 בנובמבר 2019 ראלף ההורס, Box Office Mojo ראלף ההורס, Rotten Tomatoes Carolyn Giardina, ‏'Wreck-It Ralph' Wins Five Annie Awards Including Best Animated Feature‎, ‏The Hollywood Reporter, ‏2 בפברואר 2013 Nicole Laporte, ‏How "Frozen" Director Jennifer Lee Reinvented the Story of the Snow Queen, ‏Fast Company, ‏28 בפברואר 2014 לשבור את הקרח, Box Office Mojo לשבור את הקרח, Rotten Tomatoes Film in 2014, האקדמיה הבריטית לאמנויות הקולנוע והטלוויזיה 86th Academy Awards Nominees, האקדמיה האמריקאית לקולנוע Complete list of 40th Annual Annie Awards nominees and winners, האגודה הבינלאומית לסרטי הנפשה Frederick M. Brown, ‏'Frozen' Director Jennifer Lee to Adapt 'A Wrinkle in Time' for Disney‎, ‏Variety, ‏6 באוגוסט 2014 Anthony D'Alessandro, ‏Ava DuVernay's 'A Wrinkle In Time' To Hit Theaters In Spring 2018, ‏Deadline, ‏14 בנובמבר 2016 O. Gettell, ‏Disney short 'Frozen Fever' coming in spring 2015, with new song, ‏Los Angeles Times, ‏3 בספטמבר 2014 Marc Graser, ‏Disney Announces 'Frozen 2'‎, ‏Variety, ‏12 במרץ 2015 Big Hero 6 (2014) Production Credits, ‏New York Times Moana screen credits, ‏Hollywood Rebecca Keegan, ‏Did a Disney animated film really say that? If it's 'Zootopia,' prepare to be shocked, ‏Los Angeles Times, ‏4 במרץ 2016 Anthony D'Alessandro, John Lasseter Expresses Deep Sorrow & Shame About Past Actions At Emotional Skydance Animation Town Hall, Deadline, ‏2019-01-14 (באנגלית) Nicole Bitette & Rachel Desantis, ‏John Lasseter’s six-month leave of absence is almost up — but return to Pixar not likely, ‏Daily News, ‏25 באפריל 2018 Brent Lang, ‏Jennifer Lee, Pete Docter to Run Disney Animation, Pixar, ‏Variety, ‏19 ביוני 2018 Borys Kit, ‏Pete Docter, Jennifer Lee to Lead Pixar, Disney Animation, ‏The Hollywood Reporter, ‏19 ביוני 2018 Carolyn Giardina, Jennifer Lee Steps Down as Disney Animation’s Chief Creative to Make ‘Frozen’ Sequels, Variety, ‏2024-09-19 (באנגלית אמריקאית) Stacy Wilson Hunt, ‏'Frozen' Director Apologizes to Parents for "Let It Go"'‎, ‏The Hollywood Reporter, ‏12 בדצמבר 2014 Barbara Chai, ‏Listen to Songs From Disney's 'Frozen' and Hear How They Were Written, ‏The Wall Street Journal, ‏27 בנובמבר 2013 Maureen Dowd, ‏Jennifer Lee, Queen of the 'Frozen' Franchise, ‏The New York Times, ‏7 בנובמבר 2019 Christie D'Zurilla, ‏Alfred Molina, Jennifer Lee wed in garden ceremony officiated by 'Frozen' matchmaker, ‏Los Angeles Times, ‏10 באוגוסט 2021